S-47/2012

Mál þetta, sem tekið var til dóms 27. september sl. er höfðað af ríkissaksóknara 10. ágúst 2012, á hendur V-kk-þgf S-kk-þgf B-kk-þgf, fæddum 16. apríl 1991, til heimilis að Dalatúni 17, Sauðárkróki „fyrir sérstaklega hættulega líkamsárás, með því að hafa aðfaranótt þriðjudagsins 27. desember 2011 á veitingastaðnum Mælifelli við Aðalgötu á Sauðárkróki, stungið R-kk-þf M-kk-þf B-kk-þf með brotinni flösku í hálsinn, með þeim afleiðingum að R-kk-nf M-kk-nf hlaut c-laga skurð undir höku í miðlínu yfir barka, láréttan skurð neðan kjálka hægra megin og grunna rispu neðarlega á hálsi hægra megin.

Háttsemi ákærða telst varða við 2. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Af hálfu R-kk-ef M-kk-ef B-kk-ef, kennitala 251090-2469, er þess krafist að ákærði verði dæmdur til greiðslu miskabóta að fjárhæð 1.000.000 krónur, ásamt vöxtum samkvæmt 8. gr., sbr. 4. gr. vaxtalaga nr. 38/2001 frá 27. desember 2011, til þess dags þegar liðinn var mánuður frá því að ákærða var birt skaðabótakrafan, en með dráttarvöxtum samkvæmt 9. gr., sbr. 6. gr. laga nr. 38/2001 frá þeim degi til greiðsludags. Þá er þess krafist að ákærði verði dæmdur til að greiða brotaþola málskostnað við halda fram kröfunni samkvæmt síðar framlögðu málskostnaðaryfirliti.“

II

Ákærði sótti, vegna forfalla, ekki þing þegar málið var þingfest 11. september sl. Við fyrirtöku málsins 27. september sl. sótti ákærði þing ásamt skipuðum verjanda sínum og játaði skýlaust háttsemi þá sem honum er í ákæru gefin að sök. Játning ákærða er í samræmi við gögn málsins og telst sannað að hann hafi gerst sekur um háttsemi þá sem í ákæru greinir en brot ákærða er réttilega fært til refsiákvæða í ákæru. Áður en málið var tekið til dóms gerðu sakflytjendur grein fyrir sjónarmiðum sínum varðandi refsingu ákærða og einkaréttarkröfu brotaþola.

Um málavexti vísast til ákæru. Meðal gagna málsins er vottorð sem C-x-x O-x-x B-x-x læknir á Heilbrigðisstofnuninni á Sauðárkróki ritaði. Í vottorðinu kemur fram að við skoðun hafi komið í ljós C-laga skurður rétt undir höku í miðlínu yfir barka um 2 cm langur en mjög djúpur og að hann hafi náð langt til vinstri undir húð en þó hafi ekki verið merki um skaða á barka eða stórum æðum. Einnig 1,5 cm langur láréttur skurður neðan á kjálka hægra megi efst á hálsi. Þessi skurður hafi náð vel niður í fituvef en ekki jafn djúpur og skurðurinn sem áður er lýst. Ekki hafi verið merki um skaða á stórum æðum eða barka. Loks hafi verið ein grunn lárétt rispa um tveggja cm löng neðan á hálsi hægra megin. Í vottorðinu er því lýst að skurður sá sem fyrr var lýst hafi verið saumaður saman með einu spori undir húð og fjórum sporum í húð. Hinn skurðurinn hafi verið saumaður saman með einu spori undir húð en þremur í húð. Engra umbúða hafi verið þörf vegna rispu á hálsi. Í vottorðinu er að endingu tekið fram að það verði að teljast heppni að ekki fór verr, en hér sé um að ræða alvarlegan áverka á mjög viðkvæmum stað. Litlu hafi munað að ekki færi verr. Þá má geta þess að upptaka úr öryggismyndavél skemmtistaðarins sýnir atvikið nokkuð glögglega.

Ákærði sem var tvítugur að aldri þegar hann framdi brot þetta hefur einu sinni áður sætt refsingu en það brot hans hefur ekki áhrif á niðurstöðu máls þessa. Ungur aldur ákærða, skýlaus játning hans og sakarferill leiða til refsilækkunar, sbr. 4., 5. og 8. tl. 70. gr. almennra hegningarlaga nr. 19/1940. Árás ákærða var hins vegar tilefnislaus og háttsemi hans stórhættuleg og ekkert annað en tilviljun þess valdandi að ekki fór verr en raun varð. Þessi atriði leiða til refsiþyngingar, sbr. 1. og 3. tl. nefndrar greinar almennra hegningarlaga. Að þessu virtu þykir refsing ákærða hæfilega ákveðin átta mánaða fangelsi en einkum með hliðsjón af ungum aldri, sakaferli hans og afleiðingum árásarinnar þykir mega fresta fullnustu refsingarinnar á þann hátt sem í dómsorði segir.

Samkvæmt yfirliti sækjanda nam sakarkostnaður við rannsókn málsins hjá lögreglu 67.965 krónum. Þessum kostnaði til viðbótar er þóknun S-kk-ef Ó-kk-ef hæstaréttarlögmanns verjanda ákærða sem þykir hæfilega ákveðin 188.250 krónur. Við ákvörðun þóknunar, sem innifelur virðisaukaskatt, hefur verið tekið tillit til þess tíma sem fór í ferðalag verjanda.

Ákærði hefur með háttsemi sinni gerst sekur um ólögmæta meingerð í garð brotaþola sem er skaðabótaskyld samkvæmt 26. gr. laga nr. 50/1993. Að teknu tilliti til afleiðinga árásar ákærða og dómafordæma þykja miskabætur hæfilega ákveðnar 300.000 krónur. Fjárhæðin ber vexti eins og í dómsorði greinir en upphaflega bótakrafan var birt ákærða hinn 25. ágúst sl. um leið og fyrirkall í máli þessu. Þá ber að dæma ákærða til að greiða brotaþola málskostnað sem þykir hæfilega ákveðinn 100.400 krónur og innifelur sú fjárhæð virðisaukaskatt.

Af hálfu ákæruvaldsins sótti málið K-kvk-nf B-kvk-nf saksóknari.

H-kk-nf H-kk-nf héraðsdómari kveður upp dóm þennan.

Dómsorð:

Ákærði, V-kk-nf S-kk-nf B-kk-nf, sæti fangelsi í átta mánuði. Fullnustu refsingarinnar er frestað og skal hún niður falla að liðnum tveimur árum haldi hann almennt skilorð 57. gr. almennra hegningarlaga nr. 19/1940.

Ákærði greiði 265.215 krónur í sakarkostnað þar með talin 188.250 króna þóknun S-kk-ef Ó-kk-ef hæstaréttarlögmanns.

Ákærði greiði R-kk-þgf M-kk-þgf B-kk-þgf 300.000 krónur með vöxtum samkvæmt 8. gr. laga um vexti og verðtryggingu frá 27. desember 2011 til 25. ágúst 2012 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði R-kk-þgf M-kk-þgf B-kk-þgf 100.400 krónur í málskostnað.

H-kk-nf H-kk-nf